รัฐบาลไทย-ข่าวทำเนียบรัฐบาล-พ่อเมืองเลย จับมือแม่บ้านมหาดไทยจังหวัดเลย ลงแขกดำนาในกิจกรรม "เข้าพรรษา เอามื้อสามัคคี วิถีไทเลย ประจำปี 2566” มุ่งสืบสานวัฒนธรรมท้องถิ่น สร้างความรักความสามัคคี ด้วยวิถีเกษตรกร
วันพฤหัสบดีที่ 3 สิงหาคม 2566
03/08/2566
พ่อเมืองเลย จับมือแม่บ้านมหาดไทยจังหวัดเลย ลงแขกดํานาในกิจกรรม "เข้าพรรษา เอามื้อสามัคคี วิถีไทเลย ประจําปี 2566” มุ่งสืบสานวัฒนธรรมท้องถิ่น สร้างความรักความสามัคคี ด้วยวิถีเกษตรกร
พ่อเมืองเลย จับมือแม่บ้านมหาดไทยจังหวัดเลย ลงแขกดํานาในกิจกรรม "เข้าพรรษา เอามื้อสามัคคี วิถีไทเลย ประจําปี 2566” มุ่งสืบสานวัฒนธรรมท้องถิ่น สร้างความรักความสามัคคี ด้วยวิถีเกษตรกรที่ยั่งยืน
วันนี้ (3 ส.ค. 66) ที่แปลงนานางทองใบ ดีบุรี บ้านหัวฝาย หมู่ที่ 2 ตําบลชัยพฤกษ์ อําเภอเมืองเลย จังหวัดเลย นายทวี เสริมภักดีกุล ผู้ว่าราชการจังหวัดเลย เปิดเผยว่า จังหวัดเลยได้จัดกิจกรรมลงแขกดํานาเข้าพรรษา เพื่ออนุรักษ์วิถีวัฒนธรรมพื้นบ้าน ในกิจกรรม “เข้าพรรษาปีนี้ เอามื้อสามัคคี วิถีไทเลย ประจําปี 2566” ซึ่งตนพร้อมด้วยนางวราภรณ์ เสริมภักดีกุล นายกเหล่ากาชาดจังหวัดเลยและประธานแม่บ้านมหาดไทยจังหวัดเลย เป็นประธานในพิธีเปิดงาน โดยมีนายกิตติคุณ บุตรคุณ ปลัดจังหวัดเลย นายพยุง เหล็กดี นายอําเภอเมืองเลย นางทรงศิริ แก้วคํา ประชาสัมพันธ์จังหวัดเลย นายทินกร เกษเกษร นายกองค์การบริหารส่วนตําบลชัยพฤกษ์ นายนุรัตน์ พรหมดี ผู้อํานวยการสถานีวิทยุกระจายเสียงแห่งประเทศไทย จังหวัดเลย หัวหน้าส่วนราชการในพื้นที่ เจ้าหน้าที่องค์กรปกครองส่วนท้องถิ่น และประชาชน เข้าร่วมกิจกรรม จํานวนกว่า 200 คน
นายทวี เสริมภักดีกุล ผู้ว่าราชการจังหวัดเลย กล่าวว่า จังหวัดเลยได้ขับเคลื่อนนโยบายของกระทรวงมหาดไทย ด้านการพัฒนาพื้นที่ (Area-based) เพื่อนําไปสู่การยกระดับคุณภาพชีวิตที่ดีของพี่น้องประชาชน ด้วยการน้อมนําหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาเป็นรากฐานในการขับเคลื่อนงานทุกกิจกรรม โดยมีเป้าหมายสูงสุด คือ ประชาชนสามารถดํารงชีวิตแบบพึ่งพาตนเองได้ โดยในเเต่ละครัวเรือนจะต้องมีพื้นฐานที่เเข็งแรง มีความมั่นคงทางอาหาร มีความมั่นคงในชีวิต มีการจัดทําบัญชีรายรับรายจ่าย และมีการดูแลซึ่งกันและกันภายในชุมชน ด้วยหลักการมีส่วนร่วมที่เกิดจากความรักความสามัคคีกันระหว่างคนในชุมชน ต่อยอดสู่การรวมกลุ่มเป็นชุมชนที่เข้มแข็ง สร้างงาน สร้างอาชีพ สร้างรายได้ ขจัดความเหลื่อมล้ําและความยากจน และยกระดับชุมชนสู่สังคมที่ยั่งยืน สามารถอยู่รอดปลอดภัย และมีความสุข อันจะนําไปสู่การเป็นหมู่บ้านยั่งยืนที่แท้จริง (Sustainable Village)
"การจัดกิจกรรม "เข้าพรรษาปีนี้ เอามื้อสามัคคี วิถีไทเลย ประจําปี 2566" มีวัตถุประสงค์ เพื่ออนุรักษ์การลงแขกดํานา ซึ่งเป็นวัฒนธรรมประเพณีแห่งความเอื้อเฟื้อและเกื้อกูลกันของสังคมในอดีต ซึ่งการ "ลงแขก" หมายถึงน้ําใจที่ผู้คนในชุมชนมอบให้กัน ในการช่วยเหลือกิจการงานต่าง ๆ ให้สําเร็จลุล่วงด้วยดี ซึ่งเกี่ยวพันกับอาชีพด้านเกษตรกรรมอย่างยิ่ง ทั้งการทํานา การทําไร่ หรือการทําสวน ล้วนมีความสัมพันธ์ที่เกี่ยวเนื่องกับฤดูกาลเวลาของฟ้าและฝน จะต้องเร่งรีบในการเพาะปลูก ปักดํา เก็บเกี่ยว ทําให้เกิดประเพณีลงแขกที่เกิดจากความสามัคคีของคนในชุมชนช่วยเหลือกันลงแรงลงใจโดยไม่มีค่าตอบแทน มีเพียงการแสดงน้ําใจต่อกันเเละกันผ่านมื้ออาหารและเสียงหัวเราะตามประสาพี่ ๆ น้อง ๆ ระหว่างกันจากครอบครัวหนึ่งสู่อีกครอบครัวหนึ่ง ทําให้กิจการงานสําเร็จลุล่วง สะท้อนให้เห็นถึงวัฒนธรรมประเพณีอันดีงามของคนไทย ความสามัคคี ความเป็นอันหนึ่งอันเดียวของคนในชุมชน ช่วยเหลือเกื้อกูลกัน จังหวัดเลยจึงจัดกิจกรรมเพื่อฟื้นฟูวัฒนธรรมประเพณีอันดีงามเหล่านั้น เช่น การลงแขก ให้หวนกลับมาอีกครั้งหนึ่ง" นายทวี เสริมภักดีกุล ผู้ว่าราชการจังหวัดเลย กล่าว
นายทวี เสริมภักดีกุล ผู้ว่าราชการจังหวัดเลย กล่าวเพิ่มเติมว่า การจัดกิจกรรมลงแขกดํานาเอามื้อสามัคคีในครั้งนี้ มีรูปแบบการทําเกษตรแบบดั้งเดิม พร้อมทั้งมีการประยุกต์หลักทฤษฎีใหม่ และหลักปรัชญาของเศรษฐกิจพอเพียง ในการบริหารจัดการน้ําและดิน อาทิ การปล่อยปลาในแปลงนาข้าวของพี่น้องเกษตรกร เพื่อสร้างธรรมชาติในระบบนิเวศ เพิ่มความอุดมสมบูรณ์ ช่วยให้อินทรียสารต่าง ๆ สลายตัว ได้ง่าย สร้างระบบนิเวศช่วยให้ดินมีความอุดมสมบูรณ์ อีกทั้งเป็นการช่วยกําจัดวัชพืชและแมลงในแปลงนาอีกด้วย นับเป็นอารยเกษตร ที่พึ่งพาธรรมชาติอนุรักษ์สิ่งแวดล้อม ปราศจากเครื่องจักรกล ซึ่งเป็นวิถีดั้งเดิมของเกษตรกรไทย ที่ควรค่าแก่การอนุรักษ์และฟื้นฟู ให้กลับคืนมาสู่รากฐานการพัฒนาที่มั่นคงอย่างยั่งยืน
"ขอขอบคุณทุกภาคส่วน และพี่น้องประชาชนทุกคน ที่ได้มามีส่วนร่วมกิจกรรมในวันนี้ นับเป็นจุดเริ่มต้นในการเสริมสร้างการมีส่วนร่วม และสร้างความรักสามัคคีของคนในชุมชน และเป็นต้นแบบของพี่น้องชาวจังหวัดเลยที่มีความเอื้อเฟื้อเผื่อแผ่ช่วยเหลือซึ่งกันและกัน ทุกคนที่มาร่วมกันทําเต็มไปด้วยความสนุกสนาน โดยมีจุดมุ่งหมายเดียวกัน คือ การสร้างความมั่นคงทางด้านอาหาร ให้ประเทศไทยเป็นเเผ่นดินธรรมแผ่นดินทอง สามารถพึ่งพาตนเองได้ตามหลักปรัชญาของเศรษฐกิจพอเพียง ซึ่งจังหวัดเลยมีความมุ่งมั่นที่จะทําให้ประชาชนทุกคนมีคุณภาพชีวิตที่ดีและมีความสุข ดังปณิธานของกระทรวงมหาดไทย คือ "บําบัดทุกข์ บํารุงสุข" และทําสิ่งที่ดี Change for Good ให้กับพี่น้องประชาชนชาวจังหวัดเลย ทุกชุมชนทุกหมู่บ้าน ให้ทุกคนสามารถพึ่งพาตนเองได้ ต่อยอดไปสู่การสร้างรายได้ สร้างอาชีพ ขับเคลื่อนเศรษฐกิจฐานราก ทําให้ชุมชนของเราเต็มไปด้วยความสุข นําไปสู่การเป็นหมู่บ้านยั่งยืน (Sustainable Village) ตามแนวทางการพัฒนาที่ยั่งยืน (SDGs) ที่ผู้ว่าราชการจังหวัดทุกจังหวัด ร่วมประกาศเจตนารมณ์ 76 จังหวัด 76 คํามั่นสัญญา ร่วมกับองค์การสหประชาชาติ (UN) เพื่อประเทศไทยที่ยั่งยืน" นายทวี เสริมภักดีกุล ผู้ว่าราชการจังหวัดเลย กล่าว